Pilihan raya kecil Permatang Pasir 2009

Pilihan raya Permatang Pasir 2009 merupakan pilihan raya kecil ke-8 yang diadakan di Malaysia selepas pilihan raya umum ke-12 berikutan kematian Ahli Dewan Undangan Negeri PAS Datuk Mohd Hamdan Abdul Rahman pada 6:30 pagi 31 Julai 2009 di Institut Jantung Negara Kuala Lumpur. PAS mengekalkan kerusi DUN ini menerusi calonnya Mohd Salleh Man.

Jadual pilihan raya di DUN Permatang Pasir
Pada 7 Ogos 2009, Suruhanjaya Pilihan Raya (SPR) berkata bahawa mereka akan mengadakan mesyuarat pada Isnin, 10 Ogos 2009 untuk memutuskan tarikh penamaan calon dan pengundian bagi pilihan raya kecil Dewan Undangan Negeri Permatang Pasir, Pulau Pinang.Akhirnya, Suruhanjaya Pilihan Raya (SPR) menetapkan tarikh penamaan calon Pilihan Raya Kecil Dewan Undangan Negeri (DUN) Permatang Pasir, Pulau Pinang pada 17 Ogos 2009 manakala hari pengundian pada 25 Ogos 2009 yang mana ia jatuh pada hari kerja iaitu hari Selasa 4 hb Ramadan. SPR telah menetapkan proses penamaan calon dan pusat penjumlahan undi diadakan di Dewan Perdana Institut Kemahiran Belia Negara, Bukit Mertajam manakala proses pengeluaran dan pengiraan undi pos di Pejabat Daerah dan Tanah Seberang Perai Tengah. Sebanyak lapan buah pusat pengundian iaitu lapan buah sekolah membabitkan 39 saluran akan dibuka pada hari pengundian.

Latar belakang

Profil DUN Permatang Pasir

DUN Permatang Pasir (N11) terletak di dalam Parlimen Permatang Pauh yang mengandungi tiga DUN (Penanti, Permatang Pasir dan Seberang Jaya). Sebelum ini Parlimen ini menyaksikan dua pilihan raya kecil iaitu [[pilihan raya kecil Permatang Pauh 2008|pilihan raya kecil Permatang Pauh]] pada tahun 2008 dan pilihan raya kecil Penanti pada Mei 2009.

Pengundi
Majoriti pengundi ialah orang Melayu, dengan minoriti utama orang Cina.

Sejarah pilihan raya
Mohd Hamdan Abdul Rahman merupakan satu-satunya ADUN PAS] di Pulau Pinang.

Calon bertanding

Calon Barisan Nasional
Bekas peguam Rohaizat Othman (UMNO).

Calon Pakatan Rakyat
Mohd Salleh Man (PAS).

Suasana pilihan raya

Pra pilihan raya

Hari penamaan calon

Hari pengundian
Pengundian diadakan pada hari bekerja (Selasa) dan menyebabkan sukar bagi mereka keluar membuang undi. Pengarah Pilihanraya PAS Permatang Pasir Dato' Mahfuz Omar meminta Suruhanjaya Pilihanraya(SPR) agar  sebarang bentuk pilihanraya khususnya pilihanraya kecil perlu dibuat pada cuti hujung minggu. Jumlah keluar mengundi merosot hampir 10 peratus kali ini kepada 73.1 peratus berbanding 82.6 peratus pada Mac 2008.

Keputusan pilihan raya

Pada 25 Ogos 2009, jam 7.30 malam, pegawai Suruhanjaya Pilihan Raya (SPR) mengumumkan, calon PAS Mohd Salleh Man mendapat 9,618 undi, menewaskan calon BN Rohaizat Othman dengan 5,067 undi. Majoriti yang diraih Salleh 4,551, kurang 882 dari majoriti yang diperoleh Bekas ADUN Allahyarham Datuk Mohd Hamdan Abdul Rahman yang mendapat majoriti 5,433 undi. Ini merupakan kemenangan PAS buat kali ketiga di kerusi itu sejak pilihan raya umum 1999.

Pasca pilihan raya

Sebab-sebab kekalahan Rohaizat
Kes Salah Laku
Pada 7 Mac 2008, pendaftaran Rohaizat sebagai penguambela dan peguamcara dibatalkan oleh jawatankuasa disiplin Badan Peguam Malaysia. Beliau mengemukakan rayuan kepada Mahkamah Tinggi berikutan keputusan Majlis Peguam itu, di mana mahkamah menolak rayuannya 12 Ogos 2009 . Presiden Majlis Peguam, Ragunath Kesavan menjelaskan bahawa salah laku yang menyebabkan Rohaizat dipecat  melibatkan wang pemegang amanah Koperasi Pekebun Getah.
Pengundi Cina tidak mengundi BN
Rohaizat sendiri meletakkan kegagalan pengundi Cina yang masih tidak mengundi Barisan Nasional.

Rujukan 

Pilihan raya kecil negeri di Malaysia
Pilihan raya kecil selepas pilihan raya umum Malaysia 2008
N
Pilihan raya 2009 di Malaysia